Document ID: 31986R2345

*****
ΚΑΝΟΝΙΣΜΟΣ (ΕΟΚ) αριθ. 2345/86 ΤΗΣ ΕΠΙΤΡΟΠΗΣ
της 25ης Ιουλίου 1986
που τροποποιεί για τέταρτη φορά τον κανονισμό (ΕΟΚ) αριθ. 1726/82 περί καθορισμού των κέντρων παρέμβασης για τους κραμβόσπορους, τους γογγυλόσπορους και τους ηλιανθόσπορους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1986 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 24 παράγραφος 2,
Εκτιμώντας:
ότι στον κανονισμό (ΕΟΚ) αριθ. 1726/82 της Επιτροπής της 30ής Ιουνίου 1982 περί καθορισμού των κέντρων παρεμβάσεως για τους κραμβόσπορους, τους γογγυλόσπορους και τους ηλιανθόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 3818/85 (4), καταρτίστηκε κατάλογος των κέντρων παρέμβασης στην Κοινότητα·
ότι η περιοχή Mannheim αποτελεί ζώνη παραγωγής ηλιανθόσπορων· ότι θα πρέπει να εγκριθεί ένα κέντρο παρέμβασης στην εν λόγω ζώνη· ότι λαμβάνοντας υπόψη τις υπάρχουσες ζώνες παραγωγής, είναι σκόπιμο να προστεθούν στην Πορτογαλία δύο περιοχές σαν κέντρα παρέμβασης· ότι, κατά συνέπεια, θα πρέπει να τροποποιηθεί ο κατάλογος των κέντρων παρέμβασης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος Β του παραρτήματος του κανονισμού (ΕΟΚ) αριθ. 1762/82 τροποποιείται ως εξής:
α) προστίθεται η ακόλουθη ένδειξη:
«Ομοσπονδιακή Δημοκρατία της Γερμανίας
- Mannheim»·
β) κάτω από τη λέξη ΠΟΡΤΟΓΑΛΙΑ προστίθενται οι ακόλουθες ενδείξεις:
1.2 // - στη στήλη Περιφέρεια: // «Santarem Setubal» // - στη στήλη Περιοχή: // «Abrantes Barreiro».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1986.

Labels: 3
17